บาทเปิดตลาด 30.81/85 แนวโน้มเคลื่อนไหวกรอบแคบ
เงินบาทเปิดตลาด 30.81/85 บาทต่อดอลลาร์  แนวโน้มเคลื่อนไหวกรอบแคบหลังไร้ปัจจัยกระทบมาก มองกรอบ 30.78-30.85บาทต่อดอลลาร์
20 ส.ค. 2562

เงินบาทเปิดตลาด 30.81/85 บาทต่อดอลลาร์  แนวโน้มเคลื่อนไหวกรอบแคบหลังไร้ปัจจัยกระทบมาก มองกรอบ 30.78-30.85บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.81/85 บาท/ดอลลาร์ ใกล้เคียงกับเย็นวานนี้ที่ปิดตลาดที่ระดับ 30.85 บาท/ดอลลาร์
วันนี้เงินบาทคงเคลื่อนไหวในกรอบแคบ เนื่องจากยังไม่มีปัจจัยสำคัญที่จะมีผลต่อค่าเงินมากนักในวันนี้ ขณะที่เมื่อวานการประกาศตัวเลข GDP ไตรมาส 2/62 ที่ออกมาต่ำสุดในรอบ 19 ไตรมาส ทำให้เงินบาทอ่อนค่าไปเพียงเล็กน้อยเท่านั้น
อย่างไรก็ดี นักลงทุนรอติดตามการประชุมวิชาการแจ๊คสัน โฮลล์ ในวันศุกร์ โดยจับตาการแถลงของประธานธนาคารกลางสหรัฐ (เฟด) ถึงทิศทางดอกเบี้ยนโยบายเฟด
นักบริหารเงิน คาดว่า วันนี้เงินบาทจะเคลื่อนไหวในกรอบ 30.78-30.85 บาท/ดอลลาร์